ddrg/super_eurlex huggingface dataset:
Sklep Sveta

z dne 18. decembra 1962

o določitvi organa za imenovanje članov nadzornega odbora

(63/32/EGS)

SVET EVROPSKE GOSPODARSKE SKUPNOSTI JE

ob upoštevanju člena 2 Kadrovskih predpisov za uradnike Skupnosti in člena 6 Pogojev za zaposlovanje drugih uslužbencev,

ob upoštevanju člena 10(1) statuta nadzornega odbora z dne 15. maja 1959,

SKLENIL:

Edini člen

Pooblastila, ki so bila s Kadrovskimi predpisi za uradnike prenesena na organ za imenovanje in s Pogoji za zaposlovanje drugih uslužbencev na organ za sklepanje pogodb o zaposlitvi, se glede nadzora nad izvajalnim osebjem, podrejenim nadzornemu odboru, izvajajo:

(a) v zvezi z uporabo členov 1, 30(2), 31 in 50 Kadrovskih predpisov s strani Sveta na predlog nadzornega odbora in z njegovim soglasjem;

(b) s strani nadzornega odbora v ostalih primerih.

V Bruslju, 16. decembra 1962

Za Svet

Predsednik

E. Colombo

--------------------------------------------------
(1)

Direktiva 2009/32/ES se uporablja za ekstrakcijska topila, ki se uporabljajo ali so namenjena uporabi pri proizvodnji živil ali njihovih sestavin. Navedena direktiva se ne uporablja za ekstrakcijska topila, ki se uporabljajo pri proizvodnji aditivov za živila, vitaminov in drugih nutritivnih dodatkov, razen če so taki aditivi za živila, vitamini ali nutritivni dodatki navedeni v katerem od seznamov v Prilogi I k navedeni direktivi.
Vedno večja soodvisnost med infrastrukturo in sektorji je posledica čedalje bolj čezmejne in soodvisne mreže opravljanja storitev, ki uporablja ključno infrastrukturo po vsej Uniji v sektorjih energetike, prometa, bančništva, pitne vode, odpadne vode, pridelave, predelave in distribucije živil, zdravja, vesolja, infrastrukture finančnega trga in digitalne infrastrukture, ter v nekaterih vidikih sektorja javne uprave. Sektor vesolja spada na področje uporabe te direktive, kar zadeva opravljanje nekaterih storitev, ki so odvisne od talne infrastrukture, ki jo imajo v lasti, vodijo in upravljajo države članice ali zasebne strani, zato infrastruktura, ki jo ima v lasti, vodi ali upravlja Unija ali se vodi ali upravlja v njenem imenu kot del njenega vesoljskega programa, ne spada na področje uporabe te direktive.

Za energetski sektor, zlasti za načine proizvodnje in prenosa električne energije (za oskrbo z električno energijo), se razume, da lahko proizvodnja električne energije – kadar je to ustrezno – vključuje dele jedrskih elektrarn, ki se uporabljajo za prenos električne energije, izključeni pa so specifično jedrski vidiki, zajeti v mednarodnih pogodbah in pravu Unije, vključno z ustreznimi pravnimi akti Unije o jedrski energiji. V postopku identifikacije kritičnih subjektov v živilskem sektorju bi bilo treba ustrezno upoštevati naravo notranjega trga v tem sektorju in obsežna pravila Unije o splošnih načelih in zahtevah živilske zakonodaje in varnosti hrane. Zaradi zagotovitve sorazmernega pristopa in ustreznega upoštevanja vloge in pomena teh subjektov na nacionalni ravni, bi bilo treba kritične subjekte identificirati le med izvajalci živilske dejavnosti, tako pridobitnimi kot nepridobitnimi ter javnimi in zasebnimi, ki se ukvarjajo izključno z logistiko in veleprodajo ter industrijsko proizvodnjo in predelavo v velikem obsegu ter imajo z nacionalnega vidika znaten tržni delež. Ta soodvisnost pomeni, da ima lahko vsaka motnja pri bistvenih storitvah, tudi tista, ki je prvotno omejena na en subjekt ali en sektor, širše kaskadne učinke, kar bi lahko imelo daljnosežen in dolgotrajen negativen vpliv na zagotavljanje storitev na notranjem trgu. Velike krize, kot je pandemija COVID-19, razkrivajo ranljivost naših čedalje bolj soodvisnih družb ob soočenju s tveganji z majhno verjetnostjo, a velikim vplivom.
(4)

Komisija je v svojem poročilu z dne 8. marca 2018 o učinkih členov 199a in 199b Direktive 2006/112/ES v boju proti goljufijam navedla, da so države članice in deležniki na splošno menili, da je mehanizem obrnjene davčne obveznosti učinkovito začasno orodje v boju proti goljufijam na področju DDV. Poleg tega so države članice menile, da je mehanizem za hiter odziv koristno orodje in previdnostni ukrep zoper izjemne primere goljufij na področju DDV. Od takrat pravni pogoji ali praktični vidiki uporabe mehanizma obrnjene davčne obveznosti v okviru sistema DDV v EU niso bili spremenjeni. Poleg tega Direktiva 2006/112/ES ni bila bistveno spremenjena, da bi se vprašanje goljufij znotraj Skupnosti z neobstoječim trgovcem obravnavalo bolj strukturirano. Zato je smiselno skleniti, da ugotovitve in premisleki iz poročila v veliki meri še vedno veljajo.
(i)

uvodno besedilo se nadomesti z naslednjim: „1. Ta direktiva se uporablja za vozila s konstrukcijsko določeno hitrostjo nad 25 km/h, ki spadajo v naslednje kategorije, kakor so opredeljene v Uredbi (EU) št. 167/2013 Evropskega parlamenta in Sveta (*1) in Uredbi (EU) 2018/858 Evropskega parlamenta in Sveta (*2): (*1) Uredba (EU) št. 167/2013 Evropskega parlamenta in Sveta z dne 5. februarja 2013 o odobritvi in tržnem nadzoru kmetijskih in gozdarskih vozil (UL L 60, 2.3.2013, str. 1)." (*2) Uredba (EU) 2018/858 Evropskega parlamenta in Sveta z dne 30. maja 2018 o odobritvi in nadzoru trga motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, spremembi Uredb (ES) št. 715/2007 in (ES) št. 595/2009 in razveljavitvi Direktive 2007/46/ES (UL L 151, 14.6.2018, str. 1).“;"
(5)

Glede na to, da uporaba BMT omogoča nadaljnjo analizo semena in rastlin, je primerno spremeniti direktive 66/401/EGS, 66/402/EGS, 2002/54/ES, 2002/55/ES in 2002/57/ES, da se izrecno dovoli uporaba BMT kot dopolnilne metode za pregled identitete zadevne sorte, če po poljskih pregledih in uradni naknadni kontroli še obstaja dvom. To je nujno za prilagoditev prava Unije razvoju znanstvenega in tehničnega znanja ter za uskladitev zakonodaje Unije z veljavnimi mednarodnimi standardi, ki so vključeni v sheme za semena OECD.
(9)

Direktiva 92/83/EGS državam članicam dovoljuje, da plačila trošarine oprostijo doma proizvedeno pivo, vino in druge fermentirane pijače, ki se ne proizvajajo v tržne namene. Vendar pa Direktiva 92/83/EGS take možnosti oprostitve ne dopušča za etilni alkohol za zasebno porabo, proizveden iz sadja (kot so jabolka, hruške, tropine in jagodičje). V več državah članicah imajo takšni proizvodi dolgo tradicijo, zato bi države članice morale imeti možnost, da obdavčijo po nižjih stopnjah ali oprostijo regionalne in tradicionalne proizvode iz etilnega alkohola, ki se ne proizvajajo v tržne namene. Zato je primerno zagotoviti možnost, da lahko države članice pod strogimi pogoji omejeno količino žganih pijač, proizvedenih iz sadja (kot so jabolka, hruške, tropine in jagodičje), ki je v lasti fizične osebe ter ga ta oseba prideluje in dobavlja z zemljišča, za katerega ima ta oseba pravni naslov, oprostijo plačila trošarine ali jo obdavčijo po nižjih trošarinskih stopnjah. Od držav članic, ki uporabljajo take nižje stopnje ali oprostitve, bi bilo treba zahtevati, da sprejmejo potrebne ukrepe za preprečevanje vsakršnega davčnega izmikanja, izogibanja ali zlorabe. Ti ukrepi bi morali zajemati na primer registracijo fizičnih oseb, ki proizvajajo take pijače, registracijo destilacijskih naprav, vključno z njihovo velikostjo in lokacijo, poročanje o obsegu proizvodnje in druge nadzorne ukrepe, ki zagotavljajo izpolnjevanje pogojev za obdavčitev po nižjih stopnjah ali oprostitev. Te države članice bi morale imeti tudi ustrezne zahteve in postopke za zagotovitev nadzora proizvodnje in porabe ter za preprečevanje čezmejnih učinkov in prodaje. Poleg tega bi države članice morale določiti pravila o kaznih, ki se uporabljajo za kršitve takih nacionalnih določb, in zagotoviti, da se te kazni izvajajo. Čeprav izbira kazni ostaja v pristojnosti držav članic, bi predpisane kazni morale biti učinkovite, sorazmerne in odvračilne.
(13)

Priloga I se spremeni: (a) del A se spremeni: (i) točki 1 in 2 se nadomestita z naslednjim: „(1) dnevni in tedenski čas vožnje, odmore ter dnevni in tedenski čas počitka; tudi tahografske vložke za predhodne dni, ki morajo biti v vozilu v skladu s členom 36(1) in (2) Uredbe (EU) št. 165/2014, in/ali podatke, shranjene za isto obdobje na vozniški kartici in/ali v pomnilniku tahografa v skladu s Prilogo II k tej direktivi in/ali na izpisih; (2) za obdobje iz odstavkov 1 in 2 člena 36 Uredbe (EU) št. 165/2014 vse prekoračitve dovoljene hitrosti vozila, ki je opredeljeno kot vsako obdobje, daljše od ene minute, med katerim hitrost vozila prekorači 90 km/h za vozila kategorije N3 ali 105 km/h za vozila kategorije M3 (kategoriji N3 in M3, kot sta opredeljeni v Direktivi 2007/46/ES Evropskega parlamenta in Sveta (*8)); (*8) Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).“;" (ii) točka 4 se nadomesti z naslednjim: „(4) pravilno delovanje tahografa (ugotovitev možne zlorabe tahografa in/ali voznikove kartice in/ali tahografskih vložkov) ali po potrebi prisotnost dokumentov iz člena 16(2) Uredbe (ES) št. 561/2006;“; (iii) doda se naslednja točka: „(6) podaljšani najdaljši tedenski delovni čas 60 ur, kot je določen v točki (a) člena 4 Direktive 2002/15/ES; drugi tedenski delovni časi iz členov 4 in 5 Direktive 2002/15/ES samo, če tehnologija omogoča izvajanje učinkovitih preverjanj.“; (b) del B se spremeni: (i) v prvem odstavku se dodata naslednji točki: „(4) izpolnjevanje zahtev glede najdaljšega povprečnega tedenskega delovnega časa, odmorov in nočnega dela iz členov 4, 5 in 7 Direktive 2002/15/ES; (5) spoštovanje obveznosti podjetij v zvezi s plačilom za nastanitve voznikov in organizacijo dela voznikov v skladu s členom 8(8) in (8a) Uredbe (ES) št. 561/2006.“; (ii) drugi odstavek se nadomesti z naslednjim: „Če se ugotovi kršitev, lahko države članice po potrebi preverijo soodgovornost drugih pobudnikov ali soudeležencev v prevozni verigi, na primer pošiljateljev, špediterjev ali izvajalcev, ter usklajenost pogodb za dodeljevanje prevoznih dovolilnic s pravili iz uredb (ES) št. 561/2006 in (EU) št. 165/2014.“.
Direktiva (EU) 2019/771 bi se morala uporabljati za pogodbe o prodaji blaga, vključno z blagom z digitalnimi elementi. Pojem blaga z digitalnimi elementi bi se moral nanašati na blago, ki vključuje digitalno vsebino ali digitalno storitev ali je z njo medsebojno povezan na način, da bi odsotnost te digitalne vsebine ali digitalne storitve preprečila, da bi blago opravljalo svojo funkcijo. Digitalna vsebina ali digitalna storitev, vključena v blago ali medsebojno povezana z njim na takšen način, bi morala spadati na področje uporabe Direktive (EU) 2019/771, če se zagotavlja z blagom na podlagi prodajne pogodbe za to blago. Od vsebine take pogodbe bi moralo biti odvisno, ali je dobava vključene ali medsebojno povezane digitalne vsebine ali digitalne storitve del prodajne pogodbe s prodajalcem. To bi moralo zajemati vključeno ali medsebojno povezano digitalno vsebino ali digitalne storitve, katerih dobava se izrecno zahteva v pogodbi. Vključevati bi moralo tudi prodajne pogodbe, ki jih je mogoče razumeti kot pogodbe, ki zajemajo dobavo specifične digitalne vsebine ali specifične digitalne storitve, saj so običajne za blago iste vrste in bi jih potrošnik lahko razumno pričakoval glede na naravo blaga in ob upoštevanju vseh javnih izjav, ki so jih v predhodnih členih pogodbene verige dali prodajalec ali druge osebe v njegovem imenu, vključno s proizvajalcem. Na primer, če bi se pametni televizor oglaševal kot televizor, ki vsebuje določeno video aplikacijo, bi se za to aplikacijo štelo, da je del prodajne pogodbe. To bi moralo veljati ne glede na to, ali je bila digitalna vsebina ali digitalna storitev predhodno nameščena v blago ali pa jo je treba naknadno prenesti na drugo napravo in je z blagom le medsebojno povezana.

Na primer, pametni telefon bi lahko že ob nakupu vseboval standardizirane predhodno nameščene aplikacije, zagotovljene v skladu s prodajno pogodbo, kot je aplikacija z alarmom ali aplikacija s fotografsko kamero. Drug primer bi lahko bila pametna ura. V tem primeru bi se ura sama štela za blago z digitalnimi elementi, ki lahko opravlja svoje funkcije le z aplikacijo, ki je zagotovljena v skladu s prodajno pogodbo, vendar jo mora potrošnik prenesti na pametni telefon; aplikacija bi tako bila medsebojno povezani digitalni element. To bi moralo veljati tudi, če vključene ali medsebojno povezane digitalne vsebine ali digitalne storitve ne dobavi prodajalec sam, temveč jo v skladu s prodajno pogodbo dobavi tretja oseba. Da bi preprečili negotovost za trgovce in potrošnike v primeru dvoma o tem, ali je dobava digitalne vsebine ali digitalne storitve del prodajne pogodbe, bi se morala uporabljati Direktiva (EU) 2019/771. Poleg tega samo dejstvo, da mora potrošnik soglašati z licenčno pogodbo s tretjo osebo, da bi lahko uporabljal zadevno digitalno vsebino ali digitalno storitev, ne bi smelo vplivati na določanje dvostranskega pogodbenega razmerja med prodajalcem in potrošnikom, katerega sestavni del je dobava vključene ali medsebojno povezane digitalne vsebine ali digitalne storitve.
Udarec, ki ga povzročijo padajoči ali odleteli predmeti, trčenje v oviro in curki pod visokim pritiskom

Zatilje Varovalna čelada

— Delo na odru, pod njim ali v njegovi bližini in na dvignjenih delovnih mestih — Grobi zidovi in gradnja cest — Postavljanje in podiranje opažev — Montaža in postavitev zidarskih odrov — Montaža in postavitev — Rušilna dela — Razstreljevanje — Delo v jamah, jarkih, jaških in predorih — Delo v bližini dvigal, dvigalnih naprav, žerjavov in tekočih trakov — Podzemeljska dela, kamnolomi, dnevni kopi — Delo pri industrijskih pečeh, zabojnikih, strojih, silosih, bunkerjih in cevovodih — Klavna in razkosevalna linija v klavnicah — Manipuliranje tovora ali prevoz in skladiščenje — Gozdarsko delo — Delo pri jeklenih mostovih, jeklenih konstrukcijah, jeklenih hidravličnih konstrukcijah, plavžih, jeklarnah in valjarnah, velikih zabojnikih, velikih cevovodih, kotlarnah in energetskih postajah — Delo z zemljo in kamnom — Delo z vrtalnimi orodji — Delo pri plavžih, obratih za reduciranje, jeklarnah, valjarnah, v kovinskopredelovalnih obratih, pri kovanju, utopnem kovanju in odlivanju — Delo, ki vključuje potovanje na kolesih in kolesih z mehanskim pogonom
(4)

Zato bi bilo treba zaradi razveljavitve Sklepa 2005/387/PNZ v Prilogo k Okvirnemu sklepu 2004/757/PNZ vključiti naslednje nove psihoaktivne snovi: (a) N-fenil-N-[1-(2-feniletil)piperidin-4-il]furan-2-karboksamid (furanilfentanil), za katerega so bili nadzorni ukrepi uvedeni v skladu z Izvedbenim sklepom Sveta (EU) 2017/2170 (4); (b) N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamid (ADB-CHMINACA), za katerega so bili nadzorni ukrepi uvedeni v skladu z Izvedbenim sklepom Sveta (EU) 2018/747 (5); (c) 1-(4-cianobutil)-N-(2-fenilpropan-2-il)-1H-indazol-3-karboksamid (CUMYL-4CN-BINACA), za katerega so bili nadzorni ukrepi uvedeni v skladu z Izvedbenim sklepom Sveta (EU) 2018/748 (6); (d) N-fenil-N-[1-(2-feniletil)piperidin-4-il]ciklopropankarboksamid (ciklopropilfentanil) in 2-metoksi-N-fenil-N-[1-(2-feniletil)piperidin-4-il]acetamid (metoksiacetilfentanil), za katera so bili nadzorni ukrepi uvedeni v skladu z Izvedbenim sklepom Sveta (EU) 2018/1463 (7).
(31)

Države članice bi se morale pri izvajanju te direktive izogibati uvajanju upravnih, finančnih in pravnih omejitev, ki bi lahko zavirale ustanavljanje in razvoj malih in srednjih podjetij. Države članice ter zadevni organi na ravni Unije in nacionalni ravni naj zato malim in srednjim podjetjem zagotavljajo spodbude, smernice in svetovanje, da bodo lažje spoštovali pogoje iz te direktive. V tem smislu so zelo dobrodošli sporazumi s socialnimi partnerji, smernice in drugi skupni ukrepi, ki omogočajo prepoznavanje in oblikovanje najboljših praks.
(8)

Na Komisijo bi bilo treba prenesti pooblastilo, da v skladu s členom 290 Pogodbe o delovanju Evropske unije sprejme akte za spremembo in dopolnitev Direktive 2000/53/ES in za spremembo Direktive 2012/19/EU, in sicer v zvezi s točko (b) člena 4(2) in členi 5(5), 6(6) in 8(2) Direktive 2000/53/ES, kakor so bili spremenjeni s to direktivo, ter členom 19 Direktive 2012/19/EU, kakor je bil spremenjen s to direktivo. Zlasti je pomembno, da se Komisija pri svojem pripravljalnem delu ustrezno posvetuje, vključno na ravni strokovnjakov, in da se ta posvetovanja izvedejo v skladu z načeli, določenimi v Medinstitucionalnem sporazumu z dne 13. aprila 2016 o boljši pripravi zakonodaje (8). Za zagotovitev enakopravnega sodelovanja pri pripravi delegiranih aktov Evropski parlament in Svet zlasti prejmeta vse dokumente sočasno s strokovnjaki iz držav članic, njuni strokovnjaki pa se sistematično lahko udeležujejo sestankov strokovnih skupin Komisije, ki zadevajo pripravo delegiranih aktov.
SL Uradni list Evropske unije L 184/4

IZVEDBENA DIREKTIVA KOMISIJE (EU) 2018/1027

z dne 19. julija 2018

o spremembi Direktive Sveta 66/402/EGS glede izolacijskih razdalj za Sorghum spp.

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 66/402/EGS z dne 14. junija 1966 o trženju semena žit (1) in zlasti člena 21a Direktive,

ob upoštevanju naslednjega:

(1) Pogoji za pridelavo semena iz Direktive 66/402/EGS temeljijo na mednarodnih standardih, vzpostavljenih s shemami za semena Organizacije za gospodarsko sodelovanje in razvoj (v nadaljnjem besedilu: OECD).

(2) Na letnem zasedanju shem za semena OECD leta 2017 je bil standard za izolacijske razdalje za gojenje Sorghum spp. spremenjen zlasti zato, da se upoštevajo območja, na katerih je navzočnost S. halepense ali S. sudanense posebej problematična z vidika navzkrižnega opraševanja.

(3) Direktivo 66/402/EGS bi bilo zato treba ustrezno spremeniti.

(4) Ukrepi iz te direktive so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO DIREKTIVO:

Člen 1

Spremembe Direktive 66/402/EGS

Priloga I k Direktivi 66/402/EGS se spremeni v skladu s Prilogo k tej direktivi.

Člen 2

Prenos

1. Države članice najpozneje do 31. decembra 2018 sprejmejo in objavijo zakone in druge predpise, potrebne za uskladitev s to direktivo. Komisiji nemudoma sporočijo besedilo navedenih predpisov.

Navedene predpise uporabljajo od 1. januarja 2019.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji takoj predložijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Začetek veljavnosti

Ta direktiva začne veljati dvajseti dan po objavi v Uradnem listu Evropske unije.

Člen 4

Naslovniki

Ta direktiva je naslovljena na države članice.

V Bruslju, 19. julija 2018 Za Komisijo Predsednik Jean-Claude JUNCKER

(1) UL 125, 11.7.1966, str. 2309/66.
(4)

Svinec v ležalnih skodelah in pušah za nepredušne spiralne kompresorje s hladilnim sredstvom z nazivno vhodno električno močjo 9 kW ali manj pri napravah za ogrevanje, zračenje, klimatiziranje in hlajenje (HVACR) bi bilo zato treba izvzeti do 21. julija 2019. Ob upoštevanju inovacijskih ciklov pri napravah HVACR ni verjetno, da bi trajanje te izjeme negativno vplivalo na inovacije.
Popravek Delegirane direktive Komisije (EU) 2017/1975 z dne 7. avgusta 2017 o spremembi Priloge III k Direktivi 2011/65/EU Evropskega parlamenta in Sveta glede izjeme pri uporabi kadmija v večbarvnih svetlečih diodah (LED) za uporabe v sistemih za prikazovanje zaradi prilagoditve znanstvenemu in tehničnemu napredku

( Uradni list Evropske unije L 281 z dne 31. oktobra 2017 )

Stran 30, člen 2(1):

besedilo:

„1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do [12 mesecev po začetku veljavnosti te direktive]. Komisiji takoj sporočijo besedilo teh predpisov.

Navedene predpise uporabljajo od [12 mesecev po začetku veljavnosti te direktive + 1 dan].

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.“
SL Uradni list Evropske unije L 3/48

IZVEDBENA DIREKTIVA KOMISIJE (EU) 2016/11

z dne 5. januarja 2016

o spremembi Priloge II k Direktivi Sveta 2002/57/ES o trženju semena oljnic in predivnic

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 2002/57/ES z dne 13. junija 2002 o trženju semena oljnic in predivnic (1) ter zlasti člena 24 Direktive,

ob upoštevanju naslednjega:

(1) Točka 2(b) oddelka I Priloge II k Direktivi 2002/57/ES določa najmanjšo sortno čistost semena hibridov navadne ogrščice.

(2) Sedanji standard čistosti 90 %, ki se uporablja za hibridne sorte spomladanske in ozimne navadne ogrščice, ne odraža več posebnih tehničnih značilnosti in omejitev pri pridelavi semena spomladanske navadne ogrščice.

(3) Pogoji za pridelavo semena iz Direktive 2002/57/ES temeljijo na mednarodno sprejetih standardih shem za semena OECD (Organizacija za gospodarsko sodelovanje in razvoj).

(4) Standard za sortno čistost semena spomladanske navadne ogrščice bi bilo treba prilagoditi standardu, ki ga je določil OECD.

(5) Prilogo II k Direktivi 2002/57/ES bi bilo zato treba ustrezno spremeniti.

(6) Ukrepi iz te direktive so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO DIREKTIVO:

Člen 1

Spremembe Priloge II k Direktivi 2002/57/ES

V oddelku I Priloge II k Direktivi 2002/57/ES se točka 2(b) nadomesti z naslednjim:

„(b) Najmanjša sortna čistost semena je: — osnovno seme, ženska komponenta: 99,0 %, — osnovno seme, moška komponenta: 99,9 %, — certificirano seme sort ozimne navadne ogrščice: 90,0 %, — certificirano seme sort spomladanske navadne ogrščice: 85,0 %.“

Člen 2

Prenos

1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. decembra 2016. Besedila navedenih predpisov nemudoma sporočijo Komisiji.

Navedene predpise uporabljajo od 1. januarja 2017.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji sporočijo besedilo temeljnih določb nacionalne zakonodaje, sprejetih na področju, ki ga zajema ta direktiva.

Člen 3

Začetek veljavnosti

Ta direktiva začne veljati dvajseti dan po objavi v Uradnem listu Evropske unije.

Člen 4

Naslovniki

Ta direktiva je naslovljena na države članice.

V Bruslju, 5. januarja 2016 Za Komisijo Predsednik Jean-Claude JUNCKER

(1) UL L 193, 20.7.2002, str. 74.
„26.

Svinec v naslednjih primerih dolgotrajne uporabe pri temperaturi pod – 20 °C pod običajnimi pogoji obratovanja in skladiščenja: (a) v spajkah na ploščah tiskanega vezja, (b) v prevlekah priključkov električnih in elektronskih komponent in prevlekah plošč tiskanega vezja, (c) v spajkah za povezovanje žic in kablov, (d) v spajkah za povezovanje pretvornikov in senzorjev. Svinec v spajkah električnih povezav s senzorji za merjenje temperature v napravah, ki so namenjene redni uporabi pri temperaturah pod – 150 °C. Te izjeme prenehajo veljati 30. junija 2021.“
(7)

Sistematično zbiranje točnih podatkov o oddaji odpadkov bi prav tako omogočilo boljšo statistično analizo vzorcev toka odpadkov v pristaniščih in olajšalo vzpostavitev informacijskega in nadzornega sistema iz člena 12(3) Direktive 2000/59/ES. Spremljanje in izmenjavo takih informacij, vključno z elektronskim obveščanjem o odpadkih, razvitim v skladu z Direktivo 2010/65/EU Evropskega parlamenta in Sveta (5), trenutno podpira sistem Unije za izmenjavo pomorskih informacij (SafeSeaNet), vzpostavljen v skladu z Direktivo 2002/59/ES Evropskega parlamenta in Sveta (6), ki bi moral biti povezan z modulom za poročanje v okviru podatkovne zbirke pomorske inšpekcije (7), vzpostavljene v skladu z Direktivo 2009/16/ES Evropskega parlamenta in Sveta (8).